als_Latn dik_Latn sag_Latn
Emri i këngëtares së njohur Çiljeta u rikthye sërish në diskutimet e politikës shqiptare. Në seancën e fundit parlamentare, ish-Kryeministri Berisha, vendosi ndër të tjera, t'i përgjigjej ironisë së kryeministrit Rama, i cili gjatë një konference shtypi me komisionerin e BE-së për Zgjerimin, Fyle, pas publikimit të raportit pozitiv të KE-së tha se i vinte keq për Çiljetën e këngëtarë të tjerë, pasi nuk do të kishte festime.
"Kryetari juaj eurosocialist tha se nuk do të festojmë për marrjen e statusit, por kjo sepse është i vetmi që shprehet se e ka marrë statusin dhe kapet me këngëtaren e artisten e nderuar, Çiljetën. Të kishte 1/100 e performancës artistike të Çiljetës, do ishte piktor shumë më i suksesshëm se sot sepse nuk ka shitur kurrë një pikturë.” tha Berisha
Komenti i ish-kryeminsitrit shkaktoi te qeshura në sallë, ndërsa diskutimi për Çiljetën u vazhdua edhe nga deputeti i PS-së, Taulant Balla, i cili i tha Berishës "Çiljeta e ka lënë me kohë (skenën), por kam frikë se do e lësh dhe ti."
Tre herë e përmendur brenda 10 ditëve, Çiljeta u shpreh nëpërmjet një deklarate se ndihej e vlerësuar nga ish-kryetari i Partisë Demokratike.
"Falenderoj kryeministrin Berisha për komplimentin që më bëri për parlament." ttha ajo për Anabel. Të përmendesh nga një figurë historike shqiptare, të të vlerësojnë artistikisht mbi një kryeministër, të komentohesh nga 140 deputetë në sallë dhe të bëhesh lajm i faqeve të para është vërtetë kënaqësi. Sidomos kur e gjitha kjo ndodh gjatë kohës që unë jam në shtëpi me çunin për qejfin tim. Faleminderit që më nxirrni në skenë edhe kur nuk e kërkoj atë."
als_Latn als_Latn als_Latn als_Latn als_Latn